**AIŠKINAMASIS RAŠTAS**

**PRIE SPRENDIMO PROJEKTO ,,Dėl keleivių vežimo kainų patvirtinimo“**

1. **Sprendimo projekto esmė, tikslai ir uždaviniai.**

 Teikiamo sprendimo projekto tikslas ir uždaviniai – vadovaujantis Lietuvos Respublikos Euro įvedimo Lietuvos Respublikoje įstatymu ir Nacionaliniu euro įvedimo planu, patvirtintu Lietuvos Respublikos Vyriausybės nutarimu, nuo 2015 metų sausio 1 d. patvirtinti keleivių vežimo reguliariais reisais vietinio ir priemiestinio susisiekimo maršrutų konkrečius tarifus eurais.

Šiuo sprendimo projektu įgyvendinama Lietuvos Respublikos kelių transporto kodekso imperatyvi nuostata - keleivių vežimo reguliariais reisais vietinio susisiekimo maršrutais konkrečius tarifų dydžius nustato savivaldybių tarybos. Šie tarifų dydžiai peržiūrimi ne rečiau kaip kartą per metus, atsižvelgiant į vežimo sąnaudų, gautų pajamų pokyčius ir viešųjų paslaugų sutartyse tarp savivaldybių ir vežėjų numatytus įsipareigojimus. Šio sprendimo tikslas - įvertinus faktiškai pakitusias keleivių vežimo sąnaudas bei pajamas, vadovaujantis Klaipėdos miesto savivaldybės tarybos sprendimais patvirtintomis keleivių vežimo miesto ir priemiesčio autobusų, maršrutinių taksi maršrutais tarifų dydžių įvertinimo metodikomis, nustatyti ekonomiškai pagrįstus keleivių vežimo Klaipėdos mieste ir priemiestyje tarifus.

Atsižvelgiant į tai, taip pat atsižvelgiant į Klaipėdos miesto savivaldybės administracijos direktoriaus 2014 m. rugpjūčio 27 d. įsakymu Nr. AD1-2561 sudaryto komisijos išvadą, šiame sprendimo projekte:

1.1. pateikti keleivių vežimo reguliariais reisais vietinio ir priemiestinio susisiekimo maršrutų tarifai eurais;

1.2. miesto ir priemiesčio tarifai nustatyti laikantis teisės aktų, reglamentuojančių Euro įvedimo Lietuvoje nuostatų (tarifai nedidėja, o dalis ir mažėja);

1.3. integruotų priemiesčio maršrutų (II ir III zona) tarifai suderinti su Klaipėdos ir Kretingos rajonų savivaldybėmis;

1.4. didžiausias mažėjimas 20 euro ct priemiestiniame autobuso maršrute Klaipėda-Palanga-Klaipėda bei 5 euro ct analogiškame maršrutinio taksi maršrute. Toks mažėjimas yra dėl vykusio vežėjo (operatoriaus) parinkimo vietinio (priemiestinio) reguliaraus susisiekimo maršrutui Klaipėda–Palanga–Klaipėda autobusais aptarnauti konkurso metu, bei įvertinus maršrutinio taksi maršruto aptarnavimo finansinius rezultatus.

1.5. nustatyti, kad nauji tarifai įsigalios nuo 2015 m. sausio 1 d.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – euro įvedimas Lietuvos Respublikoje nuo 2015 m. sausio 1 d.

Sprendimo projektas parengtas vadovaujantis Lietuvos Respublikos Euro įvedimo Lietuvos Respublikoje įstatymu,Nacionaliniu euro įvedimo planu, patvirtintu Lietuvos Respublikos Vyriausybės 2013 m. birželio 26 d. nutarimu Nr. 604, Lietuvos Respublikos kelių transporto kodeksu, Klaipėdos miesto savivaldybės tarybos sprendimais patvirtintomis keleivių vežimo miesto ir priemiesčio autobusų, maršrutinių taksi maršrutais tarifų dydžių įvertinimo metodikomis, atsižvelgiant į Klaipėdos miesto savivaldybės administracijos direktoriaus 2014 m. rugpjūčio 27 d. įsakymu Nr. AD1-2561 sudarytos komisijos 2014-09-05 išvadą Nr. ADM1-235.

 **3. Kokių rezultatų laukiama.**

Klaipėdos miesto savivaldybės teisės aktuose nurodyti litai bus perskaičiuoti į eurus.

**4. Sprendimo projekto rengimo metu gauti specialistų vertinimai.**

Klaipėdos miesto savivaldybės administracijos direktoriaus 2014 m. rugpjūčio 27 d. įsakymu Nr. AD1-2561 sudarytos komisijos 2014-09-05 išvada Nr. ADM1-235.

**5. Išlaidų sąmatos, skaičiavimai, reikalingi pagrindimai ir paaiškinimai.**

VšĮ ,,Klaipėdos keleivinis transportas“ 2014 - 2015 m. ekonominių rodiklių palyginimo lentelė.

**6. Lėšų poreikis sprendimo įgyvendinimui.**

Dėl sumažintų tarifų Všį „Klaipėdos keleivinis transportas“ negaus apie 620 tūkst. Lt pajamų. Bilietų rūšys, kur planuojamas didžiausias pajamų mažėjimas pateikiamos šioje lentelėje:

|  |  |
| --- | --- |
| *Bilieto rūšis* | *Tūkst. Lt.* |
| bilietų kainos autobuse | 360,00 |
| mėnesiniai bilietai | 110,00 |
| mėnesio darbo dienų bilietai | 85,00 |
| 1,3,7 parų bilietai | 20,00 |
| 6 ir 12 mėnesių bilietai | 45,00 |

Tačiau dėl numatomo 2015 metais rugsėjo mėnesį vežėjų parinkimo konkurso rezultatų, kur tikimasi keleivių vežimo įkainių sumažėjimo iki 5 procentų, papildomų lėšų iš biudžeto šis sprendimas nepareikalaus.

Atsižvelgiant į tai, kad transporto lengvatos viešajame transporte sudaro trečdalį VšĮ „Klaipėdos keleivinis transportas“ pajamų, taip pat, atsižvelgiant į tai, kad mažėja priemiesčių maršrutų kainos, prognozuojame, kad kompensacijos už transporto lengvatas 2015 m. sumažės apie 200 tūkst. Lt.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės: pagal Lietuvos Respublikos teisės aktus pakeistas Klaipėdos miesto savivaldybės tarybos sprendimas.

Neigiamos pasekmės: galimi nesklandumai (ypač 2015 metų pradžioje) dėl atsiskaitymų viešajame transporte nauja valiuta eurais.

PRIDEDAMA:

1. Lyginamasis variantas, 6 lapai.

2. VšĮ ,,Klaipėdos keleivinis transportas“ 2014 - 2015 m. ekonominių rodiklių palyginimo lentelė, 1 lapas.

3. Klaipėdos miesto savivaldybės administracijos direktoriaus 2014 m. rugpjūčio 27 d. įsakymu Nr. AD1-2561 sudarytos komisijos 2014-09-05 išvada Nr. ADM1-235, 5 lapai.

4. Klaipėdos ir Kretingos rajonų savivaldybių pritarimai dėl tarifų, 2 lapai.

Transporto skyriaus vedėjas Rimantas Mockus